cometadata/datacite-titles-descriptions-related-identifiers huggingface dataset:
DOI: 10.14457/tu.the.2025.129
title: ผลกระทบของคุณลักษณะของคณะกรรมการที่ต่อความสนใจของนักลงทุนผ่านการเปิดเผยข้อมูลความรับผิดชอบต่อสังคม (ESG) ของบริษัทที่จดทะเบียนในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาผลกระทบของคุณลักษณะของคณะกรรมการ ต่อความสนใจของนักลงทุนผ่านการเปิดเผยข้อมูล ESG ของบริษัทจดทะเบียนในตลาดหลักทรัพย์แห่งประเทศไทย การศึกษานี้ใช้วิธีการวิเคราะห์โมเดลเชิงโครงสร้าง (Structural Equation Modeling) ในการวิเคราะห์ข้อมูลของผลกระทบของคุณลักษณะของคณะกรรมการ ต่อความสนใจของนักลงทุนผ่านการเปิดเผยข้อมูล ESG ระหว่างปี พ.ศ. 2563 - พ.ศ. 2567 จำนวน 197 บริษัท รวมทั้งสิ้น 674 ตัวอย่าง ผลการศึกษาพบว่า ขนาดของคณะกรรมการ ความเป็นอิสระของคณะกรรมการ สัดส่วนของกรรมการต่างชาติ และการมีคณะกรรมการความยั่งยืน มีผลกระทบต่อความสนใจของนักลงทุนผ่านคะแนน ESG โดยทำให้ความผันผวนของราคาหุ้นลดลง การศึกษานี้เป็นประโยชน์ต่อบริษัทในตลาดหลักทรัพย์ ในการชี้ให้เห็นถึงบทบาทของการเปิดเผยข้อมูล ESG ในฐานะกลไกเชื่อมโยงระหว่าง ธรรมาภิบาลขององค์กร กับพฤติกรรมของนักลงทุนในตลาดทุน ว่ามีความเกี่ยวข้องกันอย่างไร เพื่อสามารถช่วยในการพัฒนาทิศทางการดำเนินงานของบริษัทได้ต่อไปในอนาคต
DOI: 10.14457/tu.the.2025.130
title: ผลกระทบของการจัดการด้านสิ่งแวดล้อม สังคม และธรรมาภิบาล (ESG) ของบริษัทต่อการตัดสินใจของนักลงทุนทั่วไปผ่านชื่อเสียงของบริษัท

description: งานวิจัยเชิงทดลองฉบับนี้จัดทำเพื่อศึกษาถึงผลกระทบจากการเปิดเผยข้อมูลผลการดำเนินงาน ESG ในด้านสิ่งแวดล้อม สังคม และธรรมาภิบาล โดยใช้รูปแบบ 3x1+1 between subjects design โดยมีตัวแปร ดังนี้ การรับรู้ด้านสิ่งแวดล้อม การรับรู้ด้านสังคม การรับรู้ด้านธรรมาภิบาล และชื่อเสียงขององค์กร โดยศึกษาผลกระทบที่มีต่อการตัดสินใจลงทุนของนักลงทุนทั่วไปโดยมีชื่อเสียงขององค์กรเป็นตัวกลางผลการทดลองพบว่านักลงทุนทั่วไปไม่มีการรับรู้ด้านสิ่งแวดล้อม ในขณะที่มีการรับรู้ด้านสังคมและธรรมาภิบาลในการประเมินชื่อเสียงของบริษัท ในส่วนบทบาทการเป็นตัวกลางของชื่อเสียงของบริษัทระหว่างการรับรู้ด้านสิ่งแวดล้อม ด้านสังคม และด้านธรรมาภิบาลต่อการตัดสินใจการลงทุนของนักลงทุนทั่วไปนั้น ชื่อเสียงของบริษัททำหน้าที่เป็นตัวกลางสำหรับการรับรู้ด้านธรรมาภิบาลเท่านั้น นอกจากนี้ยังพบว่า ESG ไม่ส่งผลโดยตรงต่อการตัดสินใจการลงทุน ซึ่งอาจเกิดจากการที่ผู้เข้าร่วมการทดลองมีความคุ้นเคยกับรูปแบบการแสดง ESG Score ในระดับปานกลางเท่านั้น อีกทั้งยังเป็นนักลงทุนทั่วไปซึ่งอาจยังไม่มีความรู้เฉพาะทางเกี่ยวกับการวิเคราะห์ ESG ในเชิงลึก อย่างไรก็ตามการวิจัยนี้ยังมีการการศึกษาเชิงพฤติกรรมของนักลงทุน โดยพบว่าในการรับรู้ ESG นักลงทุนทั่วไปจะให้ความสำคัญกับสิ่งที่เป็นข่าวดีมากกว่า นั่นก็คือนักลงทุนจะมองข้าม ESG Score ด้านที่มีผลต่ำ และให้ความสนใจกับด้านที่มีคะแนนสูงกว่า
DOI: 10.5281/zenodo.18598231
title: Hurong_20220617_A1_F2
DOI: 10.5281/zenodo.18598232
title: Hurong_20220617_A1_F2
DOI: 10.14457/tu.the.2025.131
title: การศึกษาผลตอบแทนผิดปกติในระยะสั้นและระยะยาวของการควบรวมกิจการแต่ละประเภท

description: การศึกษานี้มีวัตถุประสงค์เพื่อวิเคราะห์ผลตอบแทนผิดปกติของผู้ซื้อกิจการ (Acquirer) ในตลาดหลักทรัพย์แห่งประเทศไทย แยกตามประเภทของการควบรวมกิจการ ได้แก่ การควบรวมกิจการแนวนอน (Horizontal) การควบรวมกิจการแนวตั้ง (Vertical) และการควบรวมระหว่างกิจการที่ไม่มีความสัมพันธ์ต่อกัน (Conglomerate) โดยประเมินทั้งระยะสั้นรอบวันประกาศผ่านค่าผลตอบแทนผิดปกติสะสมเฉลี่ย (CAAR) และระยะยาวผ่านผลตอบแทนผิดปกติแบบถือครอง (BHAR) ครอบคลุมเหตุการณ์ควบรวมในช่วงปี พ.ศ. 2557–2567 เพื่อสะท้อนพัฒนาการล่าสุดของตลาดทุนไทยระเบียบวิธีวิจัยใช้แนวทางศึกษาเหตุการณ์ (Event Study) โดยกำหนดช่วงประมาณค่าปกติที่ -120 ถึง -11 วัน และหน้าต่างเหตุการณ์ระยะสั้นที่ (-1,+1), (-3,+3) และ (-10,+10) สำหรับการคำนวณ CAAR ขณะที่การวิเคราะห์ระยะยาววัดผล BHAR ที่ช่วง 6, 12, 24, 30 และ 36 เดือน เทียบกับดัชนีตลาดอ้างอิง ทั้งนี้มีการทดสอบนัยสำคัญทางสถิติเพื่อประเมินว่าค่าที่ได้แตกต่างจากศูนย์หรือไม่ในระดับความเชื่อมั่นที่เหมาะสมผลการวิจัยในภาพรวมพบว่า ค่าเฉลี่ยของผลตอบแทนผิดปกติของผู้ซื้อกิจการโดยเฉลี่ยอยู่ใกล้ศูนย์และไม่แตกต่างจากศูนย์อย่างมีนัยสำคัญทั้งในกรอบระยะสั้น (CAAR) และระยะยาว (BHAR) ในทุกประเภทของการควบรวมกิจการ แม้บางช่วงเวลาและบางประเภทดีลจะปรากฏค่าบวกหรือลบที่เด่นขึ้น แต่เมื่อตรวจสอบด้วยค่าสถิติทดสอบแล้วไม่ผ่านเกณฑ์วิพากษ์ ซึ่งสอดคล้องกับข้อค้นพบในวรรณกรรมที่ว่า ผลส่วนเกินเฉลี่ยของผู้ซื้อกิจการ (Acquirer) มักไม่สม่ำเสมอและอ่อนแรงลงเมื่อพิจารณาในระยะยาวหรือเมื่อควบคุมปัจจัยเงื่อนไขของดีลข้อค้นพบดังกล่าวชี้ว่าการคาดหวังผลตอบแทนส่วนเกินจากประเภทของการควบรวมกิจการเพียงตัวแปรเดียวอาจไม่เพียงพอสำหรับการตัดสินใจเชิงกลยุทธ์ของบริษัทและการลงทุนของนักลงทุน การประเมินความคุ้มค่าควรพิจารณาปัจจัยเฉพาะรายเพิ่มเติม เช่น วิธีการชำระราคา ระดับความเกี่ยวเนื่องของกิจการ กลยุทธ์การบูรณาการหลังควบรวม คุณภาพของ Synergy และสภาวะการแข่งขันในอุตสาหกรรม นอกจากนี้ ข้อจำกัดของงาน ได้แก่ ขนาดตัวอย่างที่จำกัดในบางประเภทดีล ความไวต่อกรอบเวลา และปัจจัยภายนอกตลาด สะท้อนให้เห็นถึงความจำเป็นของการทดสอบความทนทานด้วยแบบจำลองอ้างอิงหลายชุดและการแยกกลุ่มย่อยตามเงื่อนไขดีลในงานวิจัยอนาคต
DOI: 10.14457/tu.the.2025.132
title: ปัจจัยที่ส่งผลต่อการตัดสินใจลงทุนในหุ้นกู้ ESG (ESG bond) ที่ออกโดยบริษัทจดทะเบียนในประเทศไทย

description: งานค้นคว้าอิสระฉบับนี้มีวัตถุประสงค์เพื่อศึกษาปัจจัยที่ส่งผลต่อการตัดสินใจลงทุนในหุ้นกู้ ESG (ESG bond) ที่ออกโดยบริษัทจดทะเบียนในประเทศไทย โดยพิจารณาปัจจัย ได้แก่ อันดับความน่าเชื่อถือของหุ้นกู้ ESG คะแนน ESG (ESG score) ประสบการณ์การลงทุนในสินทรัพย์ทางการเงิน ความรู้และความเข้าใจในหุ้นกู้ ESG การรับรู้ของนักลงทุนต่อข้อมูล ESG ของบริษัท ผลตอบแทนของหุ้นกู้ ESG การบริหารความเสี่ยงของพอร์ตการลงทุน และ ประชากรศาสตร์ ได้แก่ เพศ อายุ และระดับการศึกษา กลุ่มตัวอย่างในการวิจัยคือ นักลงทุนรายย่อยจำนวน 400 ท่าน ในช่วงเวลาตั้งแต่ เมษายน – กันยายน 2568 ผลการศึกษาพบว่า ปัจจัยด้านอันดับความน่าเชื่อถือของหุ้นกู้ ESG ผลตอบแทนของหุ้นกู้ ESG ประสบการณ์การลงทุนในสินทรัพย์ทางเงิน ความรู้และความเข้าใจในหุ้นกู้ ESG คะแนน ESG ปัจจัยด้านการรับรู้ของนักลงทุนต่อข้อมูล ESG ของบริษัท การบริหารความเสี่ยงของพอร์ตการลงทุน และปัจจัยประชากรศาสตร์ด้านอายุ ส่งผลต่อการตัดสินใจลงทุนในหุ้นกู้ ESG อย่างมีนัยสำคัญทางสถิติ สำหรับปัจจัยด้านประชากรศาสตร์ด้านเพศและระดับการศึกษา ไม่ส่งผลต่อระดับความตั้งใจในการลงทุนในหุ้นกู้ ESG อย่างมีนัยสำคัญทางสถิติ
DOI: 10.14457/tu.the.2025.133
title: การศึกษาความสัมพันธ์ของปัจจัยเศรษฐศาสตร์มหภาคและพฤติกรรมนักลงทุนต่อผลตอบแทนของเหรียญมีม (meme coin)

description: การศึกษาครั้งนี้มีวัตถุประสงค์เพื่อวิเคราะห์ผลกระทบของปัจจัยเศรษฐศาสตร์มหภาคและพฤติกรรมของนักลงทุนต่ออัตราผลตอบแทนของ Meme Coin ซึ่งเป็นสินทรัพย์ดิจิทัลประเภทหนึ่งที่ได้รับความนิยมจากกระแสออนไลน์ โดยไม่มีมูลค่าพื้นฐานที่ชัดเจน การศึกษานี้ใช้แนวคิดทางเศรษฐศาสตร์การเงิน ได้แก่ Arbitrage Pricing Theory และแนวคิด Behavioral Financeเป็นกรอบแนวคิดหลักในการวิเคราะห์ในการวิจัยใช้ข้อมูลรายวันของ Meme Coin จำนวน 11 เหรียญ ที่มีอายุการซื้อขายมากกว่า 3 ปี ในช่วงระหว่างวันที่ 18 มกราคม พ.ศ. 2565 ถึง 31 มีนาคม พ.ศ. 2568 โดยรวบรวมจากเว็บไซต์ IntoTheBlock ซึ่งจ าแนกออกเป็น 3 กลุ่ม ได้แก่ กลุ่ม Community-driven, Governance และ DeFi & Web3-Oriented โดยนำมาวิเคราะห์ด้วยวิธีการถดถอยเชิงเส้นพหุคูณแบบ Panel Data Regression เพื่อศึกษาความสัมพันธ์ระหว่างตัวแปรต่าง ๆ ได้แก่ ปัจจัยเศรษฐศาสตร์มหภาค อย่าง INDPRO, GREA, FSI, CPI ปัจจัยด้านพฤติกรรมผู้ลงทุน อย่าง Bitcoin Volatility, Fear and Greed, Google Trend, Telegram Sentiment และตัวแปรควบคุมด้านข้อมูลในเครือข่ายบล็อกเชน อย่างTransaction Volume, New Address, Whale Concentration ผลการศึกษาพบว่า เหรียญในกลุ่ม Community-driven และ Governance มีความอ่อนไหวต่อกลุ่มปัจจัยด้านพฤติกรรมของนักลงทุนมาก โดยมีตัวแปร BTC Volatility และ Google Trend ณ เวลา t และ t-1 มีความสัมพันธ์กับผลตอบแทนของ Meme Coin อย่างมีนัยสำคัญ แต่ในมุมของกลุ่มปัจจัยทางด้านเศรษฐศาสตร์พบว่า CPI เป็นเพียงตัวแปรเพียงตัวเดียวที่มีความสัมพันธ์อย่างมีนัยสำคัญกับเหรียญ Meme Coin ในกลุ่ม Community-driven ในขณะที่เหรียญในกลุ่ม Governance กลับตอบสนองต่อปัจจัยเศรษฐศาสตร์มหภาคมากกว่า โดยเฉพาะดัชนี INDPRO และFSI และสุดท้ายเหรียญในกลุ่ม Web3-Oriented ไม่ตอบสนองต่อปัจจัยเศรษฐศาสตร์มหภาคอย่างมีนัยสำคัญ แต่มีความสัมพันธ์กับความสนใจของนักลงทุนในโลกออนไลน์ผ่านตัวแปร Google Trend อย่างชัดเจน ข้อค้นพบสะท้อนว่า ปัจจัยด้านพฤติกรรมของนักลงทุน โดยเฉพาะความสนใจในโลกออนไลน์และความกลัวในตลาดมีบทบาทสำคัญในการอธิบายผลตอบแทนของ Meme Coin มากกว่าปัจจัยเศรษฐกิจในกลุ่มเหรียญที่ขับเคลื่อนด้วยกระแสสังคมออนไลน์ ขณะที่เหรียญที่มีคุณสมบัติการใช้งานที่ชัดเจนเชื่อมโยงกับระบบแพลตฟอร์มจริง กลับตอบสนองต่อภาวะเศรษฐกิจมากกว่า งานวิจัยนี้จึงเสนอให้มีการสื่อสารความรู้เกี่ยวกับลักษณะของ Meme Coin แยกตามกลุ่ม รวมถึงการส่งเสริมความรู้ด้าน Behavioral Finance และการเปิดเผยข้อมูลความเสี่ยงจากแพลตฟอร์ม เพื่อสร้างภูมิคุ้มกันในการตัดสินใจลงทุนและออกแบบนโยบายกำกับดูแลที่สอดคล้องกับลักษณะของเหรียญแต่ละประเภทในอนาคต
DOI: 10.15468/dl.wh86hg
title: Occurrence Download

description: A dataset containing 33 species occurrences available in GBIF matching the query:
{
 "and" : [
 "TaxonKey is Hieronymiella argentina",
 "HasCoordinate is true",
 "BasisOfRecord is one of (Specimen)"
 ]
}

 The dataset includes 33 records from 7 constituent datasets; see https://api.gbif.org/v1/occurrence/download/0007263-260208012135463/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2025.134
title: ปัจจัยที่มีอิทธิพลต่อราคาบิตคอยน์ในประเทศไทย

description: การวิจัยในครั้งนี้วิเคราะห์คุณสมบัติและประสิทธิภาพของตลาดบิตคอยน์ในประเทศไทย ซึ่งถูกละเลยจากการศึกษาในอดีตของประเทศไทย โดยศึกษาความสัมพันธ์ของราคาบิตคอยน์ในประเทศไทย (BTC) กับตัวแปรอิสระ ได้แก่ ราคาทองคำ (XAU) อัตราแลกเปลี่ยน (USD) ความสนใจของนักลงทุนในประเทศไทย (GGT) ความรู้สึกของนักลงทุนในตลาดคริปโทเคอร์เรนซี (FGI) ปรากฏการณ์บิตคอยน์ฮาล์ฟวิง (BH) และความเสี่ยงทางภูมิรัฐศาสตร์ (GPR) โดยใช้ข้อมูลรายวัน ระหว่าง 1 มีนาคม พ.ศ. 2561 ถึง 1 ตุลาคม พ.ศ. 2568 แบ่งเป็นช่วงก่อน ระหว่าง และหลังวิกฤตวิด-19 ด้วยการถดถอยพหุในภาพรวมนักลงทุนในประเทศไทยมีมุมมองต่อบิตคอยน์ในฐานะสินทรัพย์ที่มีคุณสมบัติคล้ายทองคำ และถูกขับเคลื่อนด้วยความเชื่อมั่นและอารมณ์ของตลาดโลกสม่ำเสมอ อย่างไรก็ตามบทบาทในการสามารถป้องกันความไม่แน่นอนทางภูมิรัฐศาสตร์กลับไม่คงที่ และพบว่าอิทธิพลของปรากฏการณ์บิตคอยน์ฮาล์ฟวิงได้รับผลกระทบจากวิกฤตโควิด-19 ก่อนกลับมามีความสัมพันธ์เชิงบวกอย่างมีนัยสำคัญกับราคาบิตคอยน์ในสภาวะปกติ หลักฐานเหล่านี้สะท้อนว่าประสิทธิภาพของตลาดบิตคอยน์ในประเทศไทยไม่คงที่ เนื่องจากผู้เล่นในตลาดมีการปรับตัวตามสภาพแวดล้อมในตลาด สอดคล้องกับสมมติฐานตลาดแบบปรับตัวได้
DOI: 10.14457/tu.the.2025.135
title: การวิเคราะห์ผลตอบแทน ความเสี่ยง และปัจจัยที่ส่งผลต่อการลงทุนในกองทุนรวมที่ลงทุนกลุ่มในพลังงานสะอาด

description: งานวิจัยนี้มีวัตถุประสงค์เพื่อวิเคราะห์ผลตอบแทน ความเสี่ยง และปัจจัยที่ส่งผลต่อการลงทุนในกองทุนรวมที่ลงทุนในกลุ่มพลังงานสะอาด โดยการศึกษาเปรียบเทียบผลการดำเนินงานของกองทุนรวมพลังงานสะอาด 8 กองทุนที่ลงทุนในหุ้นที่เกี่ยวข้องกับพลังงานสะอาดและเทคโนโลยีพลังงานทดแทน งานวิจัยนี้ใช้ข้อมูลจากกองทุนที่มีระยะเวลาการดำเนินงานไม่น้อยกว่า 2 ปี โดยนำข้อมูลจากแหล่งข้อมูลทุติยภูมิ เช่น ดัชนีราคาหุ้นตลาดหลักทรัพย์แห่งประเทศไทยและอัตราผลตอบแทนจากพันธบัตรรัฐบาลระยะยาวเพื่อเป็นตัวแทนของสินทรัพย์ที่ปราศจากความเสี่ยง โดยใช้เครื่องมือทางสถิติเชิงพรรณนาและเชิงอนุมานในการวิเคราะห์ข้อมูลผลการศึกษาพบว่า การลงทุนในกองทุนรวมพลังงานสะอาดนั้นมีความเสี่ยงและผลตอบแทนที่ผันผวน ซึ่งขึ้นอยู่กับปัจจัยต่าง ๆ เช่น อัตราดอกเบี้ยนโยบาย ราคาน้ำมันดิบ และขนาดของกองทุน รวมถึงนโยบายการลงทุนของแต่ละกองทุน โดยกองทุนที่มีประสิทธิภาพสูงสุดในแง่ของผลตอบแทนที่ปรับด้วยความเสี่ยงคือกองทุน KWI SENERGY-A จากการคำนวณค่า Sharpe Ratio ที่แสดงถึงประสิทธิภาพการบริหารพอร์ตการลงทุนของแต่ละกองทุนผลการวิจัยครั้งนี้สามารถนำไปใช้เป็นข้อมูลพื้นฐานในการตัดสินใจลงทุนในกองทุนรวมพลังงานสะอาด และช่วยในการบริหารจัดการพอร์ตการลงทุนของนักลงทุนที่สนใจในอุตสาหกรรมพลังงานสะอาดและเทคโนโลยีพลังงานทดแทน ทั้งนี้ การเลือกกองทุนที่เหมาะสมจะต้องพิจารณาความเสี่ยงและผลตอบแทนอย่างรอบคอบเพื่อให้สอดคล้องกับเป้าหมายการลงทุนของนักลงทุน
DOI: 10.14457/tu.the.2025.136
title: การศึกษาความสัมพันธ์ของการจัดการห่วงโซ่อุปทานกับมูลค่าเพิ่มเชิงเศรษฐศาสตร์สำหรับธุรกิจค้าปลีก

description: การวิจัยครั้งนี้มีวัตถุประสงค์เพื่อศึกษาความสัมพันธ์ระหว่างการจัดการห่วงโซ่อุปทานกับมูลค่าเพิ่มเชิงเศรษฐศาสตร์ (Economic Value Added) ในกลุ่มธุรกิจค้าปลีกที่จดทะเบียนในตลาดหลักทรัพย์แห่งประเทศไทย โดยใช้อัตราส่วนทางการเงินที่เกี่ยวข้องกับการจัดการห่วงโซ่อุปทาน ได้แก่ อัตราส่วนสภาพคล่อง อัตราส่วนประสิทธิภาพในการดำเนินงาน อัตราส่วนความสามารถในการทำกำไร อัตราส่วนหนี้สิน และ อัตราส่วนมูลค่าทางการตลาด เป็นตัวแปรอิสระ การวิจัยนี้เป็นการเก็บรวบรวมข้อมูลทางการเงินจากบริษัทจำนวน 26 แห่ง เป็นระยะเวลา 5 ปี เริ่มตั้งแต่ปี 2563 – 2567 รวมทั้งสิ้น 130 ตัวอย่าง และ ทำการวิเคราะห์ด้วยสถิติการทดสอบค่าสหสัมพันธ์แบบเพียร์สัน (Pearson Correlation) และ การถดถอยเชิงเส้นพหุคูณ (Multiple Linear Regression) ด้วยโปรแกรมทางสถิต (SPSS)ผลการศึกษาค่าสัมประสิทธิ์สหสัมพันธ์ระหว่างอัตราส่วนทางการเงินกับมูลค่าเพิ่มเชิงเศรษฐศาสตร์พบว่า อัตราส่วนประสิทธิภาพในการดำเนินงาน ได้แก่ Days Inventory Outstanding มีความสัมพันธ์เชิงบวกกับมูลค่าเพิ่มเชิงเศรษฐศาสตร์ที่ระดับนัยสำคัญ 0.05 จึงหมายความว่า เมื่อบริษัทมีระยะเวลาถือครองสินค้าคงคลังก่อนการขายไปยาวนานขึ้น จะส่งผลให้มูลค่าเพิ่มเชิงเศรษฐศาสตร์ของบริษัทเพิ่มขึ้นในทิศทางเดียวกัน โดยการมีระยะเวลาการถือครองสินค้าคงคลังก่อนที่จะขายไปยาวนานขึ้นนั้นไม่ได้ถือเป็นข้อเสียเพียงอย่างเดียว เนื่องจากสาเหตุที่ระยะเวลาในการถือครองสินค้าคงคลังที่ยาวนาน เป็นผลมาจากลักษณะธุรกิจที่เน้นการจัดหาและสต๊อกสินค้าคงคลังในปริมาณมากตามหลักการประหยัดต่อขนาด ซึ่งส่งผลให้ต้นทุนต่อหน่วยน้อยลง ซึ่งช่วยให้สามารถสร้างมูลค่าเพิ่มเชิงเศรษฐศาสตร์ให้แก่ธุรกิจได้ อีกทั้งการสต๊อกสินค้าจำนวนมากยังส่งผลต่อปัจจัยอื่นที่นอกเหนือจากด้านการเงิน คือ ประสบการณ์ในการใช้บริการของลูกค้า จากการมีสินค้ารองรับที่เพียงพอต่อความต้องการและนำมาสู่การกลับมาซื้อซ้ำ
DOI: 10.14457/tu.the.2025.137
title: ความสัมพันธ์ทางสังคมของคนในชุมชนตึกร้าง เขตเมือง: กรณีศึกษา ชุมชนตึกร้างถนนจรัญสนิทวงศ์

description: งานวิจัยนี้มีวัตถุประสงค์เพื่อศึกษารูปแบบความสัมพันธ์ทางสังคมและพัฒนาการของการรวมกลุ่มของคนในชุมชนตึกร้าง เขตเมือง โดยใช้กรณีศึกษาชุมชนตึกร้างถนนจรัญสนิทวงศ์ ภายใต้ กระบวนทัศน์นัยนิยมและแนวคิดปฏิสัมพันธ์เชิงสัญลักษณ์ ที่มุ่งทำความเข้าใจความหมายทางสังคมจากมุมมองของผู้คนผ่านการแลกเปลี่ยน การตีความ และการสร้างความหมายร่วมในชีวิตประจำวัน งานวิจัยนี้ใช้ระเบียบวิธีเชิงคุณภาพ โดยเก็บข้อมูลด้วยการสัมภาษณ์เชิงลึก การสังเกตแบบมีส่วนร่วมและไม่มีส่วนร่วม และวิเคราะห์ด้วยการวิเคราะห์เชิงเนื้อหา ผลการศึกษา พบว่า ชุมชนตึกร้างถนนจรัญสนิทวงศ์เกิดขึ้นจากการบุกรุกที่ดินโดยมิได้รับรองทางกฎหมาย แต่ผู้อยู่อาศัยสามารถปรับตัวต่อผลกระทบจากการพัฒนาเมือง แสวงหาอาชีพ พึ่งพาอาศัยกัน และดำรงชีวิตร่วมกันอย่างต่อเนื่อง แม้พื้นที่ไม่เหมาะแก่การอยู่อาศัย แต่กลับมีความหมายในฐานะ “บ้าน” ที่เกิดจากความคุ้นเคยและความผูกพัน การพัฒนาโครงสร้างพื้นฐานของเมืองทำให้ผู้คนย้ายเข้ามาอยู่อาศัยในตึกร้างและพาญาติพี่น้องเข้ามาอาศัยร่วมด้วย ส่งผลให้เกิดการขยายตัวของชุมชนและรูปแบบความสัมพันธ์ที่เกื้อกูลกัน เมื่อพิจารณาแนวคิดการรวมกลุ่มควบคู่กับประเด็นคนจนเมือง พบว่า การติดต่อสื่อสารและการโต้ตอบกันอย่างเสรีมีบทบาทสำคัญต่อการตัดสินใจในการรวมกลุ่ม โดยจำแนกพัฒนาการออกเป็น 4 ระยะ ได้แก่ 1) ระยะที่ยังไม่มีหัวหน้าและแยกเป็นกลุ่มย่อย 2) ระยะที่ต่างคนต่างแข่งขันกันเป็นผู้นำ 3) ระยะยินยอมตามความคิดเห็นส่วนใหญ่ และ 4) ระยะที่สมาชิกต้องอดทนต่อความคิดขัดแย้ง เนื่องจาก กลุ่มมีอิทธิพลโดยสมบูรณ์ ซึ่งสะท้อนพลวัตของอำนาจและการสร้างความหมายร่วมภายในชุมชน ความสัมพันธ์ทางสังคมแบ่งเป็น 2 ลักษณะ ได้แก่ 1) ความสัมพันธ์แบบพึ่งพาอาศัย เกิดจากการช่วยเหลือและแบ่งปันทรัพยากรโดยไม่จำกัดเฉพาะเครือญาติ และ 2) ความสัมพันธ์แบบเครือญาติ ซึ่งเกิดจากสายเลือดและความผูกพันในครอบครัว ทำให้เกิดครอบครัวขยายและระบบเกื้อกูลในหลายมิติ ความสัมพันธ์เหล่านี้สะท้อนพลวัตของอัตลักษณ์และลำดับชั้นทางสังคม รวมถึงบทบาทของ “ผู้ประสานงานชุมชน” ที่ประสานงานและแก้ไขปัญหา อย่างไรก็ตาม ความไม่ยอมรับในบทบาทผู้นำและความขัดแย้งด้านผลประโยชน์ ส่งผลให้เกิดการแบ่งฝักแบ่งฝ่ายภายในชุมชน งานวิจัยนี้ชี้ให้เห็นว่า การดำรงอยู่ของชุมชนตึกร้างมิได้เกิดจากโครงสร้างทางกายภาพเท่านั้น แต่เกิดจากกระบวนการปฏิสัมพันธ์เชิงสัญลักษณ์ที่ผู้คนใช้ในการสื่อสารและสร้างความหมายของ “บ้าน” และ “ชุมชน” ร่วมกัน “บ้าน” จึงไม่ใช่เพียงสิ่งปลูกสร้าง หากแต่เป็นพื้นที่แห่งความมั่นคง ความผูกพัน และศักดิ์ศรีของการดำรงอยู่ การทำความเข้าใจคนในชุมชนตึกร้างหรือคนจนเมือง จึงควรมองในฐานะพลเมืองที่มีสิทธิและการมีส่วนร่วมในเมืองเท่าเทียมกับคนอื่น มากกว่าการมองในมิติของที่อยู่อาศัยเพียงอย่างเดียว
DOI: 10.14457/tu.the.2025.138
title: สนทนาสัมพันธ์ในวาทกรรมว่าด้วยเรื่อง intersex ในสังคมไทย

description: งานวิจัยนี้ศึกษาวาทกรรมเกี่ยวกับ Intersex ในสังคมไทยเพื่อตอบคำถามในประเด็นร่างกายและตัวตนของบุคคล Intersex งานวิจัยนี้มีพื้นฐานความคิดที่ยืนยันว่าวาทกรรมมีลักษณะเป็นการสนทนาสัมพันธ์โดยมีเงื่อนไขด้านแรงผลักเพื่อตอบสนองต่อวาทกรรมที่มีมาก่อนและอาจมีผลต่อวาทกรรมที่จะเกิดขึ้นในอนาคต งานวิจัยนี้วิเคราะห์กลไกทางภาษาและตีความการสนทนาสัมพันธ์ระหว่างเสียงทางสังคมที่สื่อแทนวาทกรรมเกี่ยวกับ Intersex รวบรวมตัวบทจากบทความวิชาการ ข่าวหนังสือพิมพ์ ความเห็นสาธารณะ และเรื่องเล่าจากการสัมภาษณ์ ซึ่งเป็นตัวแทนเสียงของกลุ่มบุคคลในสังคมไทย ผลการศึกษาในระดับจุลภาคพบว่าสถาบันทางการแพทย์ สื่อหนังสือพิมพ์ สาธารณชนกลุ่มที่ 1 และบุคคล Intersex ที่ไม่ใช่นักเคลื่อนไหว ใช้กลไกทางภาษาหลายรูปแบบเพื่อสื่อแทนลักษณะ Intersex ตามกรอบพยาธิวิทยา ผู้ผลิตตัวบทกลุ่มนี้ยืนยันว่า Intersex เป็นความผิดปกติด้านพัฒนาการทางเพศและเป็นอุปสรรคต่อระบบการแยกเพศแบบคู่ตรงข้าม ตัวบทที่ผลิตตามระเบียบวาทกรรมดังกล่าวจึงมักอ้างถึงบุคคล Intersex ด้วยคำว่า “ผู้ป่วย” “ผู้มีภาวะเพศกำกวม” หรือ “คนสองเพศ” ผู้ผลิตตัวบทกลุ่มนี้เสนอให้บุคคล Intersex พึ่งพาขั้นตอนทางการแพทย์เพื่อค้นหา “เพศที่แท้จริง” ในทางตรงกันข้าม กลุ่มบุคคล Intersex ที่เป็นนักเคลื่อนไหวและสาธารณชนกลุ่มที่ 2 สื่อแทนวาทกรรม Intersex ในขอบเขตของความหลากหลายทางชีววิทยา และแสดงน้ำเสียงเชิงวิพากษ์ต่อระบบความรู้เรื่องเพศที่ครอบงำสังคมไทย ผลการศึกษาในระดับมหภาคเปิดเผยว่าเสียงของผู้ผลิตตัวบททั้ง 6 กลุ่มขับเคลื่อนพลวัตทางความหมายของ Intersex เสียงของกลุ่มแรกสนับสนุนวาทกรรมที่มีอำนาจนำ ทำหน้าที่เสมือนแรงผลักเข้าสู่ศูนย์กลางโดยแยกลักษณะ Intersex ออกจากระบบเพศธรรมชาติ ส่วนเสียงของกลุ่มนักเคลื่อนไหวและสาธารณชนกลุ่มที่ 2 ทำหน้าที่เสมือนแรงเหวี่ยงออกจากศูนย์กลางเพื่อเคลื่อนความหมายของ Intersex สู่แนวการตีความใหม่ แม้จะเป็นเพียงเสียงส่วนน้อย แต่ยังคงมีบทบาทสำคัญต่อการรับรู้ทางสังคม จึงส่งผลให้วาทกรรมเกี่ยวกับ Intersex สะท้อนภาวะหลายเสียง คือมีทั้งเสียงที่สื่อแทนอำนาจนำ และเสียงที่สนับสนุนแนวการตีความใหม่ ปรากฏการณ์นี้ชี้ให้เห็นว่าการอธิบายความหมายของ Intersex ในสังคมไทยไม่มีกลุ่มใดที่เป็นเจ้าของคำอธิบายเพียงกลุ่มเดียว
DOI: 10.14457/tu.the.2025.139
title: การขยายความหมายของคำกริยา「出す」จากมุมมองของภาษาศาสตร์ปริชาน

description: การขยายความหมายเป็นกระบวนการเปลี่ยนแปลงทางภาษาอย่างหนึ่งที่ทำให้เกิดคำหลายความหมาย กลไกสำคัญที่ทำให้เกิดปรากฏการณ์นี้ คือ การเลือกปรากฏในหน่วยสร้างเฉพาะและกระบวนการทางปริชาน การขยายความหมายเกิดขึ้นอย่างเป็นระบบและมีรูปแบบ งานวิจัยนี้จึงมีวัตถุประสงค์เพื่อศึกษาความหมาย บริบททางวากยสัมพันธ์ การเลือกปรากฏ และวิเคราะห์รูปแบบการขยายความหมายและกระบวนการทางปริชานเบื้องหลังของการขยายความหมายของคำกริยา「出す」ในภาษาญี่ปุ่น โดยศึกษากรณีการใช้「出す」ที่ปรากฏในทวิตเตอร์ จำนวน 300 ตัวอย่าง ผลการวิจัยพบว่าคำกริยา「出す」เป็นคำหลายความหมายโดยมี 20 กลุ่มความหมาย ดังนี้ กลุ่มความหมายที่ 1 นำบางสิ่งออกมาจากภายในสู่ภายนอก กลุ่มความหมายที่ 2 นำบางส่วนของร่างกายออกมาสู่ภายนอก กลุ่มความหมายที่ 3 การเจริญเติบโตของพืช กลุ่มความหมายที่ 4 การปรากฏตัว การเข้าร่วม กลุ่มความหมายที่ 5 เกี่ยวกับเสียง กลุ่มความหมายที่ 6 เกี่ยวกับการพูด กลุ่มความหมายที่ 7 แจ้งให้ทราบ ประกาศ เตือน สั่ง กลุ่มความหมายที่ 8 ยื่นเอกสาร/ออกเอกสารให้ กลุ่มความหมายที่ 9 การเผยแพร่ การเปิดเผย การประกาศให้ทราบทั่วกันผ่านช่องทางต่าง ๆ ทั้งออฟไลน์และออนไลน์ กลุ่มความหมายที่ 10 แสดงอารมณ์ ความรู้สึก บรรยากาศ กลุ่มความหมายที่ 11 การสร้างบางสิ่งบางอย่างขึ้นมาอันเป็นผลมาจากการกระทำบางอย่าง กลุ่มความหมายที่ 12 การเริ่มต้นลงมือทำบางอย่าง กลุ่มความหมายที่ 13 จ่ายเงินให้ ออกค่าใช้จ่ายให้ กลุ่มความหมายที่ 14 แสดงทักษะ ความสามารถ สกิลในเกม กลุ่มความหมายที่ 15 ส่งลงแข่งขันในเกมหรือการเลือกตั้ง กลุ่มความหมายที่ 16 การให้ มอบหมายการบ้าน กลุ่มความหมายที่ 17 การออกตัว เริ่มเคลื่อนไหว กลุ่มความหมายที่ 18 เปิดร้านใหม่ กลุ่มความหมายที่ 19 นำไปทำบางอย่างเพื่อวัตถุประสงค์บางอย่าง กลุ่มความหมายที่ 20 การปล่อยของเหลวภายในร่างกายออกมารูปแบบการขยายความหมายมี 4 รูปแบบ ได้แก่ รูปแบบที่ 1 จากเหตุการณ์ที่มีผู้กระทำการให้เคลื่อนที่ สู่ เหตุการณ์ที่ไม่มีผู้กระทำการให้เคลื่อนที่ ผ่านการอนุมานตามบริบท รูปแบบที่ 2 จากสิ่งที่เคลื่อนที่ที่เป็นสิ่งมีชีวิต/สิ่งไม่มีชีวิตไม่สามารถเคลื่อนที่ได้ด้วยตนเอง และ มีเส้นทางการเคลื่อนที่ออกทางกายภาพ สู่ สิ่งที่เคลื่อนที่นามธรรมที่มีเส้นทางการเคลื่อนที่แบบเสมือน ผ่านอุปลักษณ์ รูปแบบที่ 3 จากเหตุการณ์ที่ต้องควบคุมสิ่งที่เคลื่อนที่ด้วยมือ สู่ เหตุการณ์อื่นที่ไม่ได้ใช้มือควบคุมการเคลื่อนที่ ผ่านอุปลักษณ์และนามนัย รูปแบบที่ 4 จากเหตุการณ์ที่แฝงเจตนาของผู้กระทำ สู่ เหตุการณ์ที่เกิดขึ้นเองโดยปราศจากเจตนาของผู้กระทำ ผ่านการอนุมานตามบริบท ผลการศึกษาแสดงให้เห็นถึงลักษณะที่เป็นพลวัตและมีระบบของการขยายความหมายของคำกริยา และแสดงถึงปฏิสัมพันธ์ทางหน่วยสร้างและกระบวนการทางปริชาน เช่น อุปลักษณ์ นามนัย การอนุมานจากบริบท ซึ่งล้วนมีบทบาทสำคัญในการกำหนดความหลากหลายของความหมายของคำกริยาในภาษาญี่ปุ่น
DOI: 10.14457/tu.the.2025.140
title: ปัจจัยและปัญหาการพัฒนากองทัพเรือไทยในสมัยรัชกาลที่ 5

description: วิทยานิพนธ์นี้มุ่งศึกษาเกี่ยวกับพัฒนาการของกองทัพเรือในแง่การเปลี่ยนเข้าสู่ระบบราชการสมัยใหม่ การเปลี่ยนแปลงนโยบายการจัดซื้อเรือและยุทธศาสตร์ภายหลังเหตุการณ์ ร.ศ. 112 วิธีการศึกษาทางประวัติศาสตร์ โดยมีวัตถุประสงค์เพื่อ 1) เพื่อศึกษานโยบายการจัดซื้อและแนวคิดการใช้งานเรือรบในสมัยรัชกาลที่ 5 โดยเปรียบเทียบระหว่างการเป็นเรือรบประจำการและการจัดซื้อเรือรบในเชิงบารมี และ 2) เพื่อเปรียบเทียบการพัฒนาของกองทัพเรือก่อนวิกฤตการณ์ ร.ศ. 112 กับหลังวิกฤตการณ์ ร.ศ. 112 จากการศึกษาพบว่า ในช่วงรัชกาลที่ 5 เป็นช่วงกองทัพเรือไทยได้อยู่ในยุคเรือกลไฟแต่ทว่าวิธีการใช้เรือในฐานะสิ่งอเนกประสงค์และระบบการจัดหากำลังพลยังไม่ได้มีการเปลี่ยนแปลงจากสมัยรัฐจารีตส่งผลให้ความคิดต่อมุมมองการมีกำลังพลและเรือรบประจำการไม่สามารถเกิดขึ้นได้ การที่เรือกลไฟเข้ามาแทนที่เรือแจวและเรือใบในยุคล่าอาณานิคมที่ภัยจากรัฐข้างเคียงได้หายไป สยามในฐานะประเทศที่ไม่ได้มีความเจริญด้านเทคโนโลยีจึงพยายามหลีกเลี่ยงการทำสงครามกับ เจ้าอาณานิคม การจัดซื้อเรือกลไฟจึงเป็นไปในลักษณะการจัดซื้อสิ่งของเพื่อยกระดับวิธีชีวิตและรสนิยมของชนชั้นนำส่งผลให้เกิดการบริโภคเรือในฐานะสินค้าเชิงบารมีและการนำเสนอตัวตนความเป็นสมัยใหม่ผ่านการใช้งานเรือเหล่านั้นเมื่อเกิดวิกฤตการณ์ ร.ศ. 112 ทำให้ชนชั้นนำตระหนักถึงความจำเป็นของการมีเรือรบประจำการและยุทโธปกรณ์ทางเรือ ส่งผลให้มีการจัดซื้อเรือลาดตระเวน เรือปืน ปืนใหญ่ยิงเร็ว และทุ่นระเบิด เพื่อเสริมกำลังป้องกันแม่น้ำและชายฝั่ง รวมถึงมีการวางแผนงานการใช้เรือรบกับการป้องกันทางทะเลเป็นครั้งแรกในประวัติศาสตร์ไทย การวางแผนงานป้องกันทางทะเลในครั้งนี้ได้ขยายขอบเขตการป้องกันภัยคุกคามจากเดิมที่พึ่งพิงการยิงจากบนป้อมในปากน้ำสมุทรปราการขยายขอบเขตเป็นการใช้เรือเป็นแนวป้องกันในด่านทางทะเล โดยมีด่านป้องกันตามเกาะและชายทะเลตั้งเขาสามร้อยยอดจนถึงเกาะจวงและมีฐานที่มั่นทางทะเลสำคัญอย่างเกาะสีชัง อย่างไรก็ตามการจัดซื้อเรือยังไม่สามารถหลุดกรอบการจัดซื้อเรือในเชิงบารมี ดังจะเห็นได้จากการจัดซื้อเรือตอร์ปิโดที่สวนทางกับบริบทโลก การจัดซื้อเรือตอร์ปิโดมาจากเหตุผลของการที่สยามไม่มีเรือชนิดนี้ประจำการ กองทัพเรือจึงจัดซื้อเรือชนิดนี้ด้วยเหตุผลในเชิงการแสดงแสนยานุภาพ ความหลากหลายของกองเรือไทยและความเป็นสมัยใหม่แก่ประเทศที่เข้ามาเจริญสัมพันธไมตรี